stanford-oval/wikipedia huggingface dataset:
Kari-Pekka Syväjärvi

| Henkilötiedot |
| --- | --- | --- |
Syntymäaika: 26. marraskuuta 1987 (ikä 36)
Syntymäpaikka:  Kemijärvi, Suomi
Pelipaikka: maalivahti
Pituus: 183 cm
Seura
Seura:  Santa Claus
Pelinumero: 12
Seurat
| Vuodet | Seura | O (M) |
| 2007-2008 2008-2009 2010- |  Lynx  RoPS  Santa Claus |  ? (?) 11 (0) 0 (0) |
 Seurajoukkueuran tilastot kattavat vain kansalliset sarjat, päivitetty 1. marraskuuta 2009.
Kari-Pekka Syväjärvi (s. 26. marraskuuta 1987, Kemijärvi) on suomalainen jalkapallomaalivahti, joka edustaa FC Santa Clausia.
Syväjärvi siirtyi RoPSiin 6. elokuuta 2008 loppukauden mittaisella sopimuksella joukkueen ykkösmaalivahdin Kalle Rönkön loukattua peukalonsa. Hänen edellinen seuransa oli FC Lynx, jonka paidassa hän oli pelannut alkukaudella Kolmosta ja kaudella 2007 Kakkosta.
Debyyttinsä liigassa Syväjärvi teki 17. elokuuta 2008 vierasottelussa MyPaa vastaan. Tulokaskaudellaan Kari-Pekka pelasi kolmessa Veikkausliiga-ottelussa sekä kahdessa Liigacupin ottelussa. Kauden jälkeen Syväjärven roolin avauskokoonpanossa odotettiin kasvavan Kalle Rönkön lähdettyä Rovaniemen Palloseurasta. Mutta korealaisen Jung Hyuk Kwonin tehtyä RoPSin kanssa pelaajasopimuksen keväällä 2009, Syväjärvi jäi edelleen joukkueessa kakkosmaalivahdiksi. Kaudeksi 2010 Syväjärvi siirtyi FC Santa Clausiin.
Aiheesta muualla

Syväjärvi RoPSin sivuilla (Arkistoitu – Internet Archive)
Syväjärvi Veikkausliigan sivuilla
"RoPS täydensi maalivahtiosastoaan"
Kato

Kato tarkoittaa seuraavia asioita:
kato, katovuotena saatu tavanomaista pienempi viljelyskasvien sato, joka varsinkin entisaikaan saattoi johtaa nälänhätään
kato, äänteenmuutos, jossa jokin äänne katoaa kokonaan
Katō, Japanin kaupunki Hyōgon prefektuurissa
Kato tai Katō, sukunimenä:
Daijirō Katō (1974–2013), japanilainen ratamoottoripyöräilijä
Daisuke Katō (1911–1975) japanilainen näyttelijä
David Kato (1968/1969–2011), ugandalainen HLBT-oikeusaktivisti
Hisashi Kato (s. 1956 ), japanilainen jalkapalloilija
Jōji Katō (s. 1985), japanilainen pikaluistelija
Kazue Katō (s. 1980), japanilainen mangaka
Masaaki Kato (s. 1958), japanilainen jalkapalloilija
Masato Katō (s. 1963), japanilainen videopelisuunnittelija
Miliyah Katō (s. 1988), japanilainen laulaja
Mitsuo Kato (s. 1953), japanilainen jalkapalloilija
Miyu Kato (s. 1994), japanilainen tennispelaaja
Nobuyuki Katō (s. 1920), japanilainen jalkapalloilija
Sawao Katō (s. 1946), japanilainen telinevoimistelija
Takeshi Katō (1942–1982), japanilainen telinevoimistelija ja olympiavoittaja
Tomoe Kato (s. 1978), japanilainen jalkapalloilija
Yoshio Kato (s. 1957), japanilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kato”, voi hakea sivunnimihaulla, laajalla sivunnimihaulla tai tekstihaulla.
Kaksi maailmaa

Kaksi maailmaa on seuraavien teosten nimi:
Kaksi maailmaa, Calf-yhtyeen albumi
Kaksi maailmaa, Heikki Helan albumi sekä kappale tällä albumilla
Kaksi maailmaa, Kari Tapion albumi sekä kappale tällä albumilla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaksi maailmaa”, voi hakea sivunnimihaulla, laajalla sivunnimihaulla tai tekstihaulla.
Kaiyō

Kaiyō
Kaiyō (jap. 海鷹) oli keisarillisen Japanin laivaston saattuetukialus toisessa maailmansodassa.
Valmistus

Aluksen köli laskettiin vesille 22. helmikuuta 1938 12 755 rekisteritonnin matkustaja-alus SS Argentinamaruna, ja se laskettiin vesille saman vuoden lopulla 9. joulukuuta. Alus valmistui 31. toukokuuta 1939. Laivasto lunasti aluksen vuoden 1941 lopulla, ja se otettiin palvelukseen saattuetukialuksena 23. marraskuuta 1943.
Palvelus

Alus osallistui useisiin joukkojenkuljetustehtäviin sodan aikana. Yhdysvaltain laivaston sukellusveneet USS Permit ja USS Dace yrittivät tuloksetta upottaa aluksen. Alus vaurioitui useissa ilmahyökkäyksissä vuonna 1945 muun muassa USS Ticonderogan pommittajien iskuista. Alus poistettiin alusluettelosta 1. syyskuuta 1946, ja se romutettiin 30. tammikuuta 1948.
Kaksi miekkaa

Kaksi miekkaa voi viitata seuraaviin asioihin:
Kaksi miekkaa (engl. Two Swords), jakso Game of Thrones -televisiosarjassa
Kaksi miekkaa (engl. The Two Swords), fantasiaromaani Metsästäjän miekat -kirjasarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaksi miekkaa”, voi hakea sivunnimihaulla, laajalla sivunnimihaulla tai tekstihaulla.
Kaivosvero

Kaivosvero eli rojaltti tai louhintamaksu on maksu, jonka valtio, osavaltio tai muu vastaava alue voi periä alueelta kaivetusta mineraalista. Tämä liittyy oleellisesti kysymykseen, kenelle mineraalit omistusoikeudellisesti kuuluvat. Suomessa kaivosveroa ei peritä, mutta Marinin hallitus on ottanut sen käsittelyyn ohjelmassaan, tosin ei kaivoslain osana, vaan erillisenä verolakina. Tähän asti Suomessa on ollut käytössä niin sanottu varausperiaate, niin sanottu "löytäjä saa pitää", ja tätä on laajalti kritisoitu. Maailmanpankki on tehnyt vertailevaa tutkimusta rojalttien tasosta ja laadusta eri puolilla maailmaa.
Erikseen kaivannaisteollisuus kyllä maksaa jonkin verran maanomistajille varauksista, malminetsinnästä ja kaivannaistoiminnasta. Lisäksi laissa määrätyissa yleisten ja yksityisten etujen turvaamisesta on määritelty pieniä vakuusmaksuja, jotka eivät kata kuin muutamia vuosia tai vuosikymmeniä kaivoksen sulkemisen jälkeen, vaikka kaivokset saattavat aiheuttaa vuotoja ympäristöön jopa tuhansia vuosia, ja itse yhtiöt voivat välttyä korvauksilta esimerkiksi konkurssien avulla. Myös kunnat saavat esimerkiksi kiinteistöveroa ja mahdollisesti työntekijöiden ansiotuloveroa riippuen työntekijän asuinmaasta.
On spekuloitu, tulisiko Suomen kaivosvero määrätä kunnille vai Suomen valtiolle, ja syksyllä 2022 esiteltiin malli, jonka mukaan verosta 40 % tulisi valtiolle, 60% sijaintikunnalle, mitä toisaalta on kritisoitu sillä, että kyse on huoltovarmuuteen kuuluvasta kansallisvarallisuudesta ja siitä, että kuntien tasa-arvoinen kohtelu vaarantuu. Ongelma on myös, että esimerkiksi Etelä-Savon maakunnan strategia pitää puhtaita vesiä tärkeimpänä luonnonvaranaan. Periaate siitä, tuleeko veron määräytyä liikevoitosta vai louhintamäärästä vai mahdollisesti haitallisen jätteen määrästä on avoin. Toisaaltahan kaivannaisjäte on periaatteessa vaarallista jätettä, mutta nykylainkin mukaan kaikki aiheutetut haitat olisi aiheuttajan korvattava periaatteen "roskaaja maksaa" mukaisesti. Rojalttia ei siis tulisi käyttää haittojen korvaamiseen, vaan se olisi korvaus ikiajoiksi maasta pois viedystä mineraalivarannosta.
Kaivosveron käyttöönotto Suomessa

Hallitus on jättänyt kaivosverolain lausuntokierrokselle syyskuussa 2022. Sen mukaan vero olisi metallimineraaleilta 0,6 prosenttia metallimalmin sisältämän metallin maailmanmarkkinahinnan keskiarvosta, 0,2 prosenttia muusta malmista. Kullanhuuhdonta ei sisälly veron piiriin. Lain valmistelua on moitittu puutteelliseksi. Muun muassa Kansalaisten kaivosvaltuuskunta on kiinnittänyt huomiota lakiesityksen epäkohtiin.
Aiheesta muualla

Sirpa Pietikäisen blogi 27.3.2014
Kaiwán kieli

| Kaiwá |
| --- | --- |
 Kaiwán kielen puhuma-alue
Tiedot
Alue:   Argentiina  Paraguay
Puhujia:  18 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  tupi-kielet
Kieliryhmä:  tupi-guaranilaiset kielet
ISO 639-3:  kgk
 Ohje 
Kaiwá on Argentiinan ja Brasilian rajalla puhuttava tupi-guaranikieliin kuuluva kieli.
Vuonna 2013 kielellä oli hieman reilu 18 500 puhujaa. Suurin osa puhujista käyttää myös guaranin kieltä, minkä vuoksi kaiwá lasketaan uhanalaiseksi kieleksi.
Kieltä kirjoitetaan latinalaisin aakkosin. Uusi testamentti käännettiin kaiwáksi vuonna 1986.
Fonologia > Konsonantit

|  | Labiaali | Alveolaari | Palataali | Velaari | Uvulaari | Glottaali |
| --- | --- | --- | --- | --- | --- | --- |
| Klusiili | p | b | t | d |  | k | g | q | ʔ |
| Frikatiivi | v | s | ʃ |  |  | h |
| Yksitäryinen tremulantti |  | ɾ |  |  |  |  |
| Puolivokaali |  |  | j |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Puolisuppea | e |  | o |
| Avoin |  | a |  |
Lähde:
Kaivurinilkka

| Kaivurinilkka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Kivinilkkakalat Zoarcoidei
Heimo::  Kaivurinilkat Scytalinidae  Jordan & Evermann, 1898
Suku::  Scytalina  Jordan & Gilbert, 1880
Laji::  cerdale
Kaksiosainen nimi
 Scytalina cerdale  Jordan & Gilbert, 1880 
Katso myös
   Kaivurinilkka Wikispeciesissä   Kaivurinilkka Commonsissa 
Infobox OKNimi-testi OK: 
Kaivurinilkka eli vanhemmalta nimeltään kaivautujaluikero (Scytalina cerdale) on ahvenkaloihin kuuluva kalalaji, jota tavataan Tyynenmeren pohjoisosissa. Se on ainoa laji kaivurinilkkojen heimossa (Scytalinidae).
Koko ja ulkonäkö

Kaivurinilkka kasvaa korkeintaan 15 cm pitkäksi. Ruumiinrakenteeltaan se on pitkulainen. Kaivurinilkan selkä- ja peräevät alkavat ruumiin keskivaiheelta ja ovat yhdistyneet pyöreän pyrstöevän kanssa. Rintaevät ovat kalalla pienet ja vatsaevät puuttuvat. Silmät ovat pienet ja sijaitsevat lähellä selkää. Lajilla ei ole uimarakkoa. Väriltään kaivurinilkka on vaaleanpunertavan ruskea ja ruumiissa on violetteja laikkuja.
Levinneisyys ja elintavat

Kaivurinilkkaa tavataan kylmistä vesistä Kalifornian keskiosista pohjoiseen Alaskaan ja Beringinmerelle. Laji elää lähellä rannikkoa, kivikkoisilla alueilla ja vuorovesilammikoissa. Se kaivautuu usein sorapohjaan tai piileskelee kivien tai simpukoiden alla.
Kajumeri

| Kajumeri |
| --- | --- |
Valtiot:  Viro
Maakunnat:  Hiidenmaa
Kunnat:  Hiidenmaan kunta
Koordinaatit:  58°59′23″N, 22°30′17″E
Järvinumero:  vee2044800
Mittaustietoja
Rantaviiva:  2,095 km
Pinta-ala:  15,2  ha 
Suurin syvyys:  1 m
Valuma-alue:  1,2 km²
 fiKajumeri 
Kajumeri  on Virossa Hiidenmaan kunnassa Hiidenmaalla sijaitseva luonnollinen järvi.
Maantietoa

Järven pinta-ala on 16 hehtaaria ja se on 600 metriä pitkä ja 400 metriä leveä. Siihen laskee kolme ojaa, joista pisimmät ovat Pihla kylästä ja Rootsin kylästä tulevat pelto-ojat. Järvestä laskee alle 200 metrinen oja Kirikulahteen. Järven valuma-alueen laajuus on 1,2 neliökilometriä. Järven suurin havaittu syvyys on vain metrin verran. Järven rantaviivan pituus on 2,1 kilometriä ja rannat ovat ruovikkoista kosteikkoa tai metsämaata. Pihlan ja Rootsin kylät sijaitsevat puolen kilometrin päässä järvestä.
Luontoarvoja

Hiidenmaan pohjoisrannikko on Kirikulahden ympäristössä muuttolintujen tunnettuja levähdyspaikkoja.
Jättisipuli

| Jättisipuli> Tieteellinen luokittelu |
| --- | --- |
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Alaheimo::  Allioideae
Suku::  Laukat Allium
Laji::  cepa
Lajikeryhmä::  Jättisipuli-ryhmä
Infobox OKNimi-testi OK: 
Jättisipuli (Allium cepa Jättisipuli-ryhmä) on ryhmä isokokoisia ruokasipulilajikkeita, jotka tunnetaan myös nimillä keilasipuli ja salaattisipuli. Ne ovat ulkonäöltään hyvin pitkäkaulaisia ja saattavat painaa parhaimmillaan yli kilogramman. Jättisipuli on uusimpia vihannestulokkaita Suomessa. Se soveltuu hyvin perusraaka-aineeksi piiraisiin ja miedon maun takia erinomainen salaatteihin ja leivän päälle.
Kasvatus

Jättisipuli vaatii pitkän, mahdollisesti jopa puolen vuoden kasvuajan, joten siemenet tulee kylvää ajoissa vuoden alussa. Suositeltava aika on tammi-helmikuussa, jotta ne ehtivät tuottaa satoa. Siemenet kannattaa kylvää aluksi erillisiin ruukkuihin ja istuttaa vasta toukokuussa ulos, mielellään avomaalle, hikevään ja ravinteikkaaseen multaan. Istutustiheys on noin 20–40 senttimetriä. Jättisipulin istutussyvyys on erittäin tarkka, liian syvään istutettaessa sipulinosaa ei muodostu lainkaan. Taas liian pintaan istutus lisää jättisipulin roudanarkuutta.
Jättipoppeli

| Jättipoppeli |
| --- | --- |
 Jättipoppelin juurivesoja.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pajukasvit Salicaceae
Suku::  Poppelit Populus
Laji::  trichocarpa
Kaksiosainen nimi
 Populus trichocarpa  Torr. & A.Gray ex Hook. 
Synonyymit
 Populus balsamifera subsp. trichocarpa (Torr. & Gray ex Hook.) Brayshaw 

Katso myös
   Jättipoppeli Wikispeciesissä   Jättipoppeli Commonsissa 
Infobox OKNimi-testi OKIUCN-testi OK: 
Jättipoppeli (Populus trichocarpa) on suurikokoinen poppelilaji, joka toisinaan luokitellaan palsamipoppelin alalajiksi (P. balsamifera subsp. trichocarpa). Se on 20–30 metriä korkeaksi kasvava poppeli. Jättipoppeli menestyy istutuspuuna Etelä- ja Keski-Suomessa. Jättipoppeli vaatii kasvualustakseen kostean kasvupaikan, lehdon tai lehtomaisen metsän. Pohjois-Amerikan länsirannikolla lajia kasvatetaan sahapuuksi.
Jättipoppeli.
Aiheesta muualla

Suomen Lajitietokeskus: Jättipoppeli – Populus trichocarpa
United States Department of Agriculture (USDA): Populus balsamifera ssp. trichocarpa (englanniksi)
Katri Riihilahti

Katri Riihilahti (os. Mäkinen; s. 1986) on suomenvirolainen tanssija, tanssinopettaja ja koreografi. Hän on toiminut tanssinopettajana muun muassa Tanssii tähtien kanssa -televisio-ohjelmassa. Vuonna 2014 hän voitti Tanssii tähtien kanssa -kilpailun tanssiparinsa Pete Parkkosen kanssa ja vuonna 2018 Edis Tatlin kanssa. Vuonna 2023 Riihilahti oli yksi neljästä tanssijasta Käärijän ”Cha cha cha” -kappaleen esityksessä Eurovision laulukilpailussa.
Riihilahti on elokuusta 2023 lähtien ollut naimisissa HJK:n toimitusjohtajan, jalkapallovaikuttaja Aki Riihilahden kanssa. Pari tapasi Tanssii tähtien kanssa -ohjelmassa vuonna 2021, kun Katri Riihilahti toimi Aki Riihilahden tanssinopettajana. He saivat lapsen syksyllä 2024.
Karibiannokikana

| Karibiannokikana |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Nokikanat Fulica
Laji::  caribaea
Kaksiosainen nimi
 Fulica caribaea  (Ridgway, 1884) 
Katso myös
   Karibiannokikana Wikispeciesissä   Karibiannokikana Commonsissa 
Infobox OKNimi-testi OK: 
Karibiannokikana (Fulica caribaea) on Länsi-Intian saaristossa esiintyvä rantakana. Sen elinympäristö ulottuu Bahaman eteläosasta Isojen Antillien (puuttuu Isla de la Juventudilta) ja Pienten Antillien kautta Trinidadiin, Curaçaoon ja Luoteis-Venezuelaan. Robert Ridgway kuvaili lajin holotyypin Yhdysvaltain Neitsytsaarten St. Johnilta vuonna 1884.
Kansankomissaari

Kansankomissaari (ven. Народный комиссар, Narodnyi komissar, käytössä oli lyhenne Narkom) oli vuosina 1917–1946 Neuvosto-Venäjällä ja Neuvostoliitossa ja muissa alueen kommunistisissa valtioissa käytetty nimitys hallituksen jäsenestä. Hallituksen nimitys oli kansankomissaarien neuvosto (lyh. SovNarKom) ja ministeriöitä kutsuttiin kansankomissariaateiksi.
Vuonna 1946 Stalinin päätöksellä Neuvostoliitto alkoi käyttää kansainvälisen käytännön mukaista termiä ministeri.
Karl Alexander Pfaler

Karl Alexander Pfaler (24. toukokuuta 1846 Kuortane – 18. kesäkuuta 1916 Kuhmoniemi) oli suomalainen kirkkoherra, rovasti ja kansanperinteen kerääjä.
Pfalerin vanhemmat olivat Muonion ja Nurmeksen kirkkoherra, lääninrovasti Karl Ferdinand Pfaler (1817–1879) ja Ebba Adolfina Holmström. Hän pääsi ylioppilaaksi Oulun alkeisoppilaitoksesta 1868 ja hän suoritti Helsingin yliopistossa teologian erotutkinnon 1872. Pfaler vihittiin papiksi 1872.
Pfaler toimi Leppävirran kirkkoherran apulaisena ja vt. kappalaisena 1872–1874 ja 1875–1877, Juuan vt. kappalaisena 1874–1875, sekä Nurmeksen kirkkoherran sijaisena ja apulaisena 1879–1885. Hän oli Kuhmoniemen kirkkoherrana vuodesta 1885 alkaen aina kuolemaansa saakka. Hän sai rovastin arvon 1886. Pfaler julkaisi vuonna 1909 kotiseutukuvauksen Kuhmoniemen (nykyinen Kuhmo) pitäjästä. Pfaler teki myös muistiinpanoja Kuhmoniemen kansankielestä ja keräsi tietoja paikallisista sanoista, sananparsista ja sukunimistä.
Pfaler oli naimisissa vuodesta 1874 Hilda Fredrique Lindbladin kanssa. Heidän poikansa pastori Kaarlo Väinö Johannes Pfaler (1877–1954) oli kappalaisena Paltamossa ja Leppävirralla 1910–1917, mutta erosi kirkosta 1917 ja oli sitten helluntaiherätyksen saarnaajana ja Vapaakirkon pastorina Jyväskylässä.
Teoksia

Nimellä K. A. Pfaler:
Sananen sunnuntaikoulun-opettajille maaseurakunnissamme. 1883
Sananen armonvapaus-opin kehkeytymisestä. Tutkimuksia jumaluus-opin alalla 4. Telén, Kuopio 1884
Muistelmia Kuhmoniemen seurakunnasta ; kokoili K. A. Pfaler. Kansanvalistusseuran kotiseutukuvauksia 3-4. Helsinki 1909, näköispainos Kuhmo 1989, uusintapainos Kuhmon Kotiseutuyhdistys, Kuhmo 2014
Kansankokous

Kansankokous on suuren joukon kokous. Joillakin kansankokouksilla on lainsäädäntövaltaa, ja ne ovat avoimia kaikille kansalaisille tulla pitämään puheita ja ehdottamaan lakeja, joista kokous sitten päättää äänestämällä.
Joitain kansankokouksia:
ekklesia, kansankokous antiikin Kreikassa
apella, Spartan kansankokous
ekklesia, Ateenan kansankokous
comitia, roomalainen kansankokous
Landsgemeinde, sveitsiläisen Appenzell Innerrhodenin kantonin ylin päätöselin
Kellari (rikosromaani)

| Kellari |
| --- | --- |

Kirjailija:  Jyrki Heino
Kieli:  suomi
Kustantaja:  Schildts & Söderströms
Julkaistu:  2012
ISBN:  9789515232366
Löydä lisää kirjojaKirjallisuuden teemasivulta
Kellari eli kertomus poikkeuksellisista ja järkyttävistä tapahtumista, jotka aikanaan herättivät suurta huomiota Ruotsin kuningaskunnan Turun kaupungissa on Jyrki Heinon vuonna 2012 julkaisema ja Schildts & Söderströmsin kustantama rikosromaani. Kirjan tapahtumat sijoittuvat vuoteen 1796 ja Turun kaupunkiin, jossa luutnantti Carl Wennehielm ratkoo murhamysteeriä.
Kari-Kalervo Korpela

Kari-Kalervo Korpela (1. kesäkuuta 1947 – 19. maaliskuuta 1989) oli suomalainen runoilija.
Teoksia

Ensirakastajan viulu : runoja. Kirjayhtymä, Helsinki 1970
Palkinnot

J. H. Erkon kirjoituskilpailu 1969
Kapteeni Ramón

| Kapteeni Juan Ramón |
| --- | --- |
 Kapteeni Ramón elokuvassa The Amazing Zorro.
Luoja(t):  Johnston McCulley
Ensi- esiintyminen:  All-Story Weekly: The Curse of Capistrano (elokuu 1919)
Henkilötiedot
Ammatti:  Armeijan kapteeni
Asuinpaikka:  Pueblo de Los Ángeles
Luonteenpiirteet:  taitava miekkailija
Suhteet
Tutut:  Kersantti Gonzales
Infobox OKNimi-testi OK: 
Kapteeni Juan Ramón (engl. Captain Ramón) on kuvitteellinen Pueblo de Los Ángelesin armeijan kapteeni ja Zorron arkkivihollinen. Johnston McCulleyn luoma hahmo esiintyi ensimmäisen kerran vuoden 1919 taskukirjan tarinassa The Curse of Capistrano. Kapteeni Ramón tavoittelee Kalifornian kuvernöörin paikkaa ja toivoo nousevansa valtaan napattuaan Zorron.
The Curse of Capistrano

Alkuperäisessä tarinassa Kapteeni Ramón on Reina de Los Angelesin armeijan komentaja ja sitä ennen hän oli Santa Barbaran komentaja. Hän saa kuulla kersantti Gonzalesilta Zorrosta, joka on vasta aloittanut kaupungin suojelemisen rikollisilta. Hän yrittää saada Pulido perheen tyttären Lolitan menemään hänen kanssaan naimisiin. Perheen äiti Catalina suosi eniten Ramonia, jonka myötä heidän perhe saisi hieman suojelusta armeijalta. Kapteeni Ramón taisteli Zorroa vastaan ensimmäisen kerran vieraillessaan Pulido perheen luona, jossa Zorro oli salaa odottanut Kapteenin saapumista. Ramón hävisi kaksintaiston loukattuaan olkapäänsä ja Zorro pakeni paikalta. Seuraavana päivänä hän lähetti kersantti Gonzalesin etsimään Zorroa, jonka Ramón halusi vangittuna tai kuolleena takaisin. Zorro kuitenkin löysi tiensä Ramónin luo, joka riiteli Lolitan kanssa. Zorro pakotti Ramónia pyytämään polvillaan tekosiaan anteeksi, kunnes hän nosti hänet takaisin ylös ja paiskasi takaisin lattialle.  Kapteeni Ramón ei halunnut kenenkään tietävän, että Zorro kohtasi hänet toista kertaa ja lisäsi turvallisuuttaan asettamalla lisää sotilaita vartioimaan toimistoaan. Samalla hän kirjoitti kirjeen kuvernöörille, jossa hän tarkoituksella syyllisti Pulidon perhettä Zorron suojelemisesta. Sillä kuvernööri vihasi Don Carlos Pulidoa ja saisi täten varmasti kuvernöörin puolelleen.
Sittemmin Ramón pahoittelee käytöstään Lolitaa kohtaan, kun Diego vierailee Ramónin luona keskustelemassa hänen huonosta käyttäytymisestä naista kohtaan. Kapteeni Ramónin suunnitelma saada kuvernööri puolelleen kuitenkin epäonnistuu, kun Zorro ilmaantuu paikalle. Kuvernööri tekee vierailun Ramónin luokse, jolloin Zorro pitää häntä, kuvernööriä ja kirjuria kuulusteltavana. Kapteeni Ramón joutuu myöntämään valehdelleensa Carlos Pulidosta Zorron suojeliana, jonka myötä kuvernööri riistää häneltä kapteenin arvomerkin. Ramón yrittää suutuspäissään miekkailla Zorroa vastaan, mutta hävityn taistelun päätteeksi Zorro viiltää hänen otsalleen Z-merkin, jonka seurauksena Kapteeni Ramón lyyhistyi kuolleena maahan.
Muissa medioissa

Kapteeni Ramón esiintyi ensi kerran kirjan ulkopuolella 1920 elokuvassa Zorron merkki. Hän vihasi Kalifornian kuvernööriä Alvaradoa, joka tietää hänen korruptoituneet liiketoiminnat. Mikäli Ramón paljastuisi hänet pidätettäisiin ja mahdollisesti teloitettaisiin. Siitä huolimatta Ramón kiristää kuvernööriä saadakseen haluamansa. Hän on kiinnostunut Don Diego Vegan rakkauden kohteesta Lolita Pulidosta, jolta hän haluaa vain omaisuuden ja suvun merkittävän aseman Kaliforniassa. Tätä kautta ja mahdollisen Zorron kiinni saamisen lisäksi, hän saisi tavoiteltua pääsyä Kalifornian kuvernööriksi.
Kapteeni Ramón esiintyi ensi kerran animaationa vuoden 1981 The New Adventures of Zorro -sarjassa, jossa hahmon äänenä on Eric Mason. Hän on Pueblo de Los Ángelesin korruptoitunut armeijan johtaja, joka varastaa rikkailta ja verottaa köyhiä saadakseen enemmän valtaa. Hän yrittää pidättää Zorron ja keksii sankarille harmeja.
Animaatioelokuvassa The Amazing Zorro kapteeni Ramón asetti sadan kultakolikon palkkion Zorrosta, joka esti hänen aikeet sortaa paikallisia Pueblo de Los Ángelesin asukkaita. Tarina pohjautui hyvin pitkälti alkuperäiseen kirjaan, mutta hänen apurinaan oli Gonzalesin sijaan kersantti Garcia. Hän lähetti kirjeen Alta Kalifornian kuvernöörille tulemaan paikalle sopimaan jatkosuunnitelmista, kun Zorro olisi pois aiheuttamasta harmia.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1920 | Robert McKim |  | Zorron merkki |
| 1981 | Eric Mason | The New Adventures of Zorro |  |
| 2002 | Dale Wilson |  | The Amazing Zorro |
Kaupunkiseutu

Kaupunkiseutu käsittää kaupungin ja sitä ympäröivät kunnat. Kaupunkiseudun kasvu on riippuvainen alueen liikennemaantieteellisistä seikoista sekä  liikenneyhteyksien ja liikennetekniikan sujuvuudesta. Kaupunkiseudulla voidaan Suomessa tehdä maankäytön, asumisen ja liikenteen sopimus (MAL-sopimus). Tälläiselllä sopimuksella parannetaan kuntien välistä vuorovaikutusta sekä maankäytön ja asutukseen ja liikenteeseen liittyvien toimien sujuvuutta.